Downloaded from YTS.MX
DOKUMENTARI NETFLIX ASLI
Official YIFY movies site: YTS.MX
Ramai yang kata kurita adalah seperti makhluk asing.
Tapi yang anehnya, semakin anda mendekatinya,
anda sedar kita amat serupa dalam pelbagai cara.
Anda melangkah masuk ke dunia yang amat berbeza.
Hebat sungguh rasanya.
Anda rasa seperti anda akan jumpa sesuatu yang menakjubkan.
Namun anda sedar, anda tidak boleh melampaui batas.
Semua ini terjadi sudah agak lama dahulu.
TANJUNG BARAT, AFRIKA SELATAN
Tempat di hujung Afrika ini dikenali sebagai Tanjung Ribut.
Memori zaman kanak-kanak saya dipenuhi dengan
pantai berbatu, air pasang surut dan hutan kelpa.
Kami memiliki banglo kayu kecil
di bawah paras air paling tinggi.
Jadi apabila ribut besar melanda,
laut akan menghempas pintu dan memenuhi tingkat bawah rumah.
Sebagai kanak-kanak, amat mengujakan untuk tinggal
di tempat yang menyaksikan kuasa Lautan Atlantik.
Zaman kanak-kanak saya banyak diluangkan di kolam berbatu,
menyelam di hutan kelpa yang cetek.
Itu yang saya paling suka buat.
Apabila dewasa, saya terpisah darinya.
Pada mulanya, ia tak mengapa.
Hinggalah saya pergi ke Kalahari lebih kurang 20 tahun lalu.
Saya menghasilkan filem The Great Dance bersama abang saya.
Saya jumpa beberapa lelaki
yang mungkin adalah antara pengesan jejak terbaik di dunia.
Apabila memerhatikan mereka…
meneliti tanda-tanda halus dalam alam semula jadi
yang mata saya sendiri tidak dapat lihat,
dan mengikut mereka, adakala berjam-jam lamanya,
dan menemui haiwan yang bersembunyi
adalah menakjubkan untuk disaksikan.
Mereka benar-benar menyelami alam semula jadi.
Saya dapat rasa saya terasing.
Saya amat teringin untuk memasuki dunia itu.
Saya melalui dua tahun yang dahsyat.
Sudah sekian lama saya bekerja keras,
dan saya sudah penat.
Sudah berbulan-bulan saya tak tidur lena.
Keluarga saya merana.
Saya selalu sakit akibat semua tekanan ini.
Fikiran saya tak mampu menguruskan semua itu.
Saya tak mahu lihat kamera atau kamar penyuntingan lagi.
Saya sudah tak sanggup.
Tujuan kehidupan saya kini…
hancur berkecai.
Saya ada anak kecil yang sedang membesar.
Tom.
Saya tak mampu jadi bapa yang baik untuk anak saya.
Saya perlu berubah secara radikal.
Saya ambil ilham dari zaman kanak-kanak
serta ilham daripada pakar pengesan jejak
yang ditemui di Kalahari.
Satu-satunya cara yang saya tahu ialah…
menyelami lautan.
Pada mulanya, memang sukar untuk memasuki air.
Ia tempat yang paling liar dan menakutkan di dunia untuk direnangi.
Suhu air turun serendah lapan atau sembilan darjah Celsius.
Kesejukannya menyukarkan pernafasan.
Anda cuma perlu relaks.
Anda akan dapat sepuluh atau lima belas minit yang indah.
Tiba-tiba…
semuanya rasa tenang.
Kesejukan menajamkan fikiran
kerana ia dibanjiri reaksi kimia
setiap kali anda memasuki air sejuk itu.
Seluruh tubuh menjadi hidup.
Tubuh akan menyesuaikan diri dan ia menjadi semakin mudah.
Lambat-laun…
selepas setahun…
saya mula mengidamkan kesejukan itu.
Apa yang hebat tentang persekitaran ini
ialah anda di dalam hutan tiga dimensi
dan boleh lompat dari atas untuk pergi ke mana saja.
Anda seakan-akan terbang.
Anda rasa seperti berada di planet lain.
Anda akan relaks secara semula jadi di dalam air.
Anda boleh menahan nafas lebih lama.
Tangki skuba di hutan kelpa yang lebat tidak optimal untuk saya.
Saya mahu jadi seakan-akan haiwan amfibia.
Mengikut gerak hati, saya tidak memakai sut menyelam.
Jika anda benar-benar ingin mendekati…
persekitaran seperti ini,
amat membantu jika anda tiada halangan dengan persekitaran tersebut.
Tiba-tiba, semangat saya kembali untuk merakam gambar dan filem semula.
Saya ambil kamera sekali lagi
lalu saya buat apa yang saya suka dan tahu.
Haiwan-haiwan ini amat eksotik dan aneh.
Malah ia lebih ekstrem daripada cerita sains fiksyen kita.
Saya ingat hari ketika semua ini bermula.
Saya menemui kawasan yang amat istimewa ini
yang dilindungi oleh hutan kelpa besar.
Hutan itu sendiri yang mengurangkan gelombang air.
Seluruh kawasan hutan di situ
amat keruh hingga tak nampak apa pun
dan dalam kawasan 200 meter ini, anda boleh menyelam
dan memerhati.
Ia tempat yang menakjubkan.
Saya ingat saya nampak bentuk aneh di sebelah kiri saya
dan semakin dalam…
saya nampak benda yang amat aneh ini.
Malah ikan-ikan pun nampak keliru.
Kemudian, tiba-tiba…
Pada masa itu, saya tidak tahu
saya nampak sesuatu yang luar biasa.
Saya tiba di penghujung semua drama itu.
Saya terfikir, "Apa yang haiwan ini buat?"
Saya rasa kurita itu takut akan saya,
jadi kurita itu angkat sekeping alga…
yang amat licin hinggakan tangan anda tak boleh pegang
dan membalutnya mengelubungi tubuh dengan luar biasa
dan merenung saya melalui lubang kecil.
Kemudian…
kurita itu hilang.
Ia sukar dijelaskan,
tapi kadangkala anda dapat rasa
dan saya tahu ada sesuatu yang amat aneh tentang makhluk ini.
Ada sesuatu untuk dipelajari.
Ada sesuatu yang istimewa tentangnya.
Kemudian, saya dapat idea gila.
Bagaimana jika saya pergi setiap hari?
Bagaimana jika saya tak terlepas sehari pun?
HARI 1
Pada mulanya, kehadiran saya amat memberi kesan kepada kurita itu,
jadi saya fikir, "Saya akan tinggalkan kamera
yang akan merakam kurita itu melakukan aktivitinya."
Kurita itu nampak benda berkilat di hutan.
Kurita mendekati dengan perisai,
andai kata diserang, perisai akan dinaikkan.
Kini, ia sesuatu yang berbeza. Ia menarik.
Menyentuh, memegang dan merasanya.
Kadangkala, jika kurita itu mahu bermain, kamera tak boleh ditinggal lama.
Kurita itu akan menariknya.
Saya menyelam setiap hari untuk memahami persekitarannya lebih baik.
Pada mulanya, setiap hari rasa seperti sama saja.
Selepas itu, anda nampak pelbagai jenis hutan yang berbeza.
Ada hutan yang lama.
Anda nampak hutan dengan pelbagai jenis alga di lantainya.
Ada hutan yang berkabus.
Apabila saya memetakan persekitaran di sekeliling sarangnya,
saya terkejut apabila nampak gua-gua kecil berhampirannya
yang dipenuhi jerung pijama.
Jerung itu ialah pemangsa kurita yang paling mengancam.
Kulitnya berbelang. Oleh itu, jerung itu dipanggil jerung pijama.
Jerung pijama bukan pemangsa visual.
Namun, jerung itu memiliki daya hidu yang menakjubkan.
Jerung itu juga amat agresif.
Hidungnya boleh dimasukkan ke dalam rekahan kecil.
Jadi, jerung itu ialah pemangsa kurita yang berbahaya.
Lalu saya terfikir, "Berapa lama kurita ini akan selamat?"
Selepas melawatnya lagi dan lagi,
jelas terdapat waktu yang mana…
ketakutannya reda sama sekali.
Kurita nampak pergerakan lalu menjenguk, "Dia rupanya."
Lantas kurita itu keluar dan memeriksa.
Sangat tertarik dan ingin tahu, tapi tak bertindak dengan bodoh.
Masih melekatkan semua tentakelnya di sarang
dan penghisapnya di situ.
Tak semena-mena, ia terjadi.
Saya keluarkan tangan saya sedikit.
Sesuatu terjadi apabila haiwan itu menyentuhnya.
Tetapi selepas beberapa lama, saya perlu bernafas.
Jadi dengan perlahan-lahan, saya tarik penghisapnya
tanpa mengganggunya,
agar saya boleh naik atas dan ambil nafas.
Saat yang paling bermakna
ialah apabila kurita keluar dari sarang
kerana ketika itu anda tahu adanya kepercayaan.
Kurita itu tidak lagi melekat ke sarang andai kata saya tarik.
Sikapnya seperti, "Saya percaya manusia ini
dan saya akan keluar dari sarang
dan saya akan buat seperti biasa."
Saya mula nampak pelbagai benda yang menakjubkan.
Kurita itu boleh kelihatan berduri atau licin.
Tumbuh tanduk di kepala.
Kurita itu boleh menukar warna, tekstur, corak dan kulit.
Indah sekali.
Kebanyakan masanya, kurita memecut, merayap atau berenang.
Namun kadangkala, dua kaki akan keluar.
Kurita berjalan.
Lalu kurita itu melangkah pergi,
berjalan dengan dua kaki.
Badannya diletakkan dalam postur aneh yang nampak seperti batu.
Kemudian, dua tentakel di bawah bergerak dengan perlahan,
jadi batu itu pergi dengan perlahan.
Kemudian, kurita berubah
menyerupai wanita tua bergaun yang terhuyung-hayang dan beralun.
Mungkin kurita itu cuba meniru
pergerakan kelpa atau alga dalam gelombang air.
Pada masa sama, kurita bergerak dengan perlahan.
Beginilah cara kurita berfungsi.
Kreativiti luar biasa untuk memperdayakan.
Kurita sebenarnya ialah
siput yang hilang cangkerang dalam proses evolusi.
Haiwan lemah, lembut, seperti cecair
yang amat bergantung pada kepintarannya.
Tiada ibu atau bapa yang mengajarnya. Kurita itu bersendirian.
Ada pelbagai jenis pemangsa yang ingin memburunya.
Oleh itu, dalam berjuta-juta tahun, kurita terpaksa…
memikirkan kaedah terhebat untuk memperdayakan pemangsa.
Kurita perlu cepat belajar, kerana jangka hayatnya hanya setahun.
HARI 52
Apabila menyelam seorang diri, kelengkapan saya perlu sempurna.
Saya perlu sedia menghadapi semua kemungkinan.
Saya tak boleh tercari-cari. Naluri perlu tepat.
Namun, saya banyak buat kesilapan ketika itu.
Suatu hari, kurita mengikut saya.
Sungguh hebat rasanya apabila diikuti oleh kurita.
Saya berundur dan bergerak ke belakang,
dan haiwan hebat ini mendekati saya
tanpa sedikit rasa takut pun dalam dirinya.
Kurita ingin tahu dan percayakan saya, rasanya menakjubkan.
Kemudian…
salah satu lensa saya terjatuh
dan ia terjatuh dengan laju lalu menakutkan haiwan itu.
Kurita itu pusing dan memecut kerana rasa begitu takut.
Saya marah dengan diri sendiri kerana kurita itu…
Hubungan kami boleh menghasilkan interaksi dan kepercayaan mendalam
dan saya rosakkannya.
Adakah ia rosak untuk selama-lamanya?
Saya akan dipercayai lagi?
Adakah pengalaman itu terlalu menakutkannya?
Kemudian saya terlalu cepat mendekatinya.
Ketika itulah kurita meninggalkan sarang dan menjadi amat takut.
Kurita itu tak kembali ke sarangnya.
Saya fikir ia sudah berakhir.
Kurita itu hilang.
Saya teringat pengalaman saya dengan pengesan jejak di Afrika Selatan.
Saya pun tertanya…
"Pernahkah orang mengesan jejak di dalam air?"
Haiwan ini menghabiskan berjuta-juta tahun mempelajari cara untuk tidak ditemui.
Saya perlu cari bagaimana rupa jejak kurita.
Pada mulanya, ia amat sukar.
Susah untuk dikesan.
Apakah perbezaan jejak kurita
dengan jejak landak laut
dan jejak ikan…
dan jejak cacing?
Serta kesan pemangsaan.
Kantung telur.
Saya perlu mempelajari semuanya.
Kemudian, saya perlu mula fikir…
seperti kurita.
Ia seperti menjadi detektif.
Perlahan-lahan, saya kumpul semua petunjuk.
Kemudian, saya mula…
membuat penemuan.
"Okey, itu haiwan yang kurita bunuh."
Jadi saya lihat kesan bunuh, tanda-tanda kecil, kesan korek di pasir,
perubahan kecil dalam corak alga di mana kurita itu bergerak.
Saya tahu, "Okey, haiwan ini sudah dekat sekarang.
Sudah dekat. Dalam satu atau dua meter."
Kemudian, saya tumpukan pada ruang kecil itu.
Kemudian…
kurita itu muncul.
Akhirnya, setelah mencari selama seminggu, sehari demi sehari,
saya jumpa kurita itu.
Ia seperti…
kawan manusia yang menyapa, melambai dan teruja kerana nampak saya.
Saya dapat rasa, dari satu minit ke minit seterusnya,
"Okey, saya mempercayai awak. Saya mempercayai awak, manusia."
Kini awak boleh memasuki dunia kurita saya."
Kurita itu menghampiri saya.
Naluri semula jadi menyuruh saya…
berundur perlahan-lahan.
Saya mahu tahan diri daripada bergerak, jadi saya berpegang pada batu.
Kurita itu terus mendekati.
Lantas menyelubungi tangan saya.
Saya sudah agak lama berada dalam air,
jadi saya bergerak ke permukaan, dan fikir kurita itu akan lepaskan tangan.
Tetapi tidak. Kurita itu melekat di tangan dan ikut saya ke permukaan.
Saya tergamam, merenung mata makhluk luar biasa ini.
Sukar untuk dibayangkan
apa yang kurita itu dapat daripada hubungan kami.
Apa yang haiwan liar ini dapat
daripada manusia aneh yang selalu melawatnya?
Inilah yang menarik tentangnya.
Saya rasa ia merangsang pemikiran haiwan yang amat pintar itu.
Entah kenapa, kurita itu sedar, "Makhluk ini tidak berbahaya.
Pergilah berinteraksi dengan manusia ini."
Ia memberikan tahap kegembiraan yang aneh dalam diri saya.
Apabila anda dapat berhubung dengan haiwan
dan menikmati pengalaman yang hebat ini, ia memang mengagumkan.
Tiada perasaan lain sepertinya.
Batasan antara saya dan kurita itu hilang begitu saja.
Saya nampak kehebatan sejati kurita itu.
Pada waktu itu, saya hanya memikirkannya.
Di dalam air dan di darat.
Ia menjadi seperti suatu obsesi.
Saya mahu melawat setiap hari dan lihat apa yang dibuatnya.
Tak sabar untuk memasuki air.
Apa bermain di kepalanya? Apa yang difikirkan?
Adakah kurita itu bermimpi? Jika ya, apa yang dimimpikan?
Kurita itu menimbulkan rasa ingin tahu yang tak pernah saya alami sebelum ini.
Ia amat berguna untuk pulang ke rumah
dan membaca sebanyak laporan saintifik yang boleh.
Kurita itu kurita biasa.
Nama saintifiknya ialah Octopus vulgaria.
Dua pertiga daripada kognisinya
sebenarnya terletak di luar otak, iaitu di tentakel.
Nalurinya ialah untuk berfikir, merasa dan meneroka.
Kurita memiliki 2,000 penghisap dan semuanya digunakan berasingan.
Bagaimana nak buat begitu? Bayangkan kita ada 2,000 jari.
Kepintarannya sebanding dengan kucing atau anjing
bahkan sebanding primat tahap rendah.
Moluska tidak sepatutnya sepintar ini.
Saya selalu memeriksa dan membaca laporan saintifik,
mencari maklumat tentang keanehan yang dilihat.
Saya tak menemui sebarang hasil. Tiada maklumat.
Saya memasuki tempat yang kurang dikaji
hampir setiap minggu dan mendapat penemuan saintifik yang baru.
HARI 104
Menurut sumber bacaan, kurita ialah spesies nokturnal.
Adakah kurita lebih aktif pada waktu malam?
Keadaan gelap agak menakutkan.
Bunyi paus kelasa yang mengagumkan kedengaran dari dalam air.
Saya amat berjaga-jaga.
Saya tak menemuinya. Kurita itu tiada di sarang.
Saya putus asa lalu beransur untuk pulang ke pantai.
Entah mengapa, saya tergerak untuk pergi ke kiri.
Saya nampak kurita itu.
Ada di air yang amat cetek.
Tak nampak apa dibuatnya.
Serangan sepantas petir.
Menggunakan tentakelnya seperti senjata.
Menggulungkannya tak sampai sesaat pun.
Saya nampak kurita menangkap tiga ikan begitu.
Tak pernah nampak kurita memburu waktu siang.
Hutan jauh lebih berbahaya pada waktu malam,
jadi haiwan pintar ini bergerak ke air cetek
yang sukar untuk dimasuki oleh jerung
dan mengambil kesempatan untuk menangkap pelbagai makanan yang ada.
HARI 125
Gerak hati pertama saya ialah untuk menakutkan jerung dari situ.
Namun saya sedar
saya akan mengganggu proses semula jadi di hutan.
Kurita itu keluar dari sarang, bergerak di sekitar pinggir hutan.
Saya menyedari…
jerung itu.
Badannya melentur ke depan dan mengikut jejak bau.
Ini tidak bagus.
Saya fikir, "Nasib baik kurita selamat di bawah batu."
Jerung itu menuju tepat ke rekahan itu.
Tiba-tiba, jerung itu membaham salah satu tentakelnya
dan bergelut dengan dahsyat.
Saya nampak dengan jelas…
tentakel putus dalam mulutnya.
Ya, saya rasa kecut perut.
Nasib baik kurita itu dapat masuk jauh dalam rekahan.
Kurita itu bergerak dengan sengsara. Perlahan-lahan, amat lemah.
Kurita berdarah. Baunya merebak dalam air.
Sarangnya jauh lagi dari situ.
Adakah jerung akan menjelma lagi?
Saya terfikir untuk bantu dan bawa kurita kembali ke sarang.
Namun, syukurlah saya tak perlu bantu.
Saya tak tahu…
apa akan jadi kepadanya atau jika ia membuatnya lemah
dan jerung akan menamatkan riwayatnya malam itu.
Saya hanya boleh terfikir…
adakah saya bertanggungjawab atas kejadian ini?
Adakah kurita keluar kerana saya?
Saya rasa amat lemah.
Seperti apa yang terjadi kepadanya juga dengan anehnya terjadi kepada saya.
Secara psikologi, saya rasa seperti saya juga…
telah dikoyak-koyakkan.
Saya mula fikir tentang kematian dan betapa singkatnya hidup kita,
risau tentang keluarga dan anak saya.
Saya bukan orang yang begitu sentimental terhadap haiwan sebelum ini.
Saya sedar saya telah berubah.
Kurita itu mengajar saya untuk menjadi lebih sensitif.
Terutamanya terhadap makhluk liar.
Rasanya menakutkan apabila memasuki air keesokan paginya.
Saya amat lega melihat kurita itu masih hidup dan bernyawa.
Kurita itu begitu lemah dan tidak mampu menunjukkan warna yang sihat.
Warnanya suram dan putih.
Sekarang saya risau, "Bagaimana kurita nak makan?"
Saya melampaui batas dan masuk campur dalam kehidupan haiwan.
Tapi perasaan saya terhadapnya menguasai fikiran saya.
Saya tak rasa ia membantunya.
Kurita itu duduk diam di belakang sarang, tak banyak bergerak.
Saya melawat setiap hari untuk periksa keadaannya
dan tertanya, "Inikah hari terakhirnya? Saya takkan berjumpanya lagi?"
Saya mula rasa lega seminggu selepas itu,
dan saya nampak tentakelnya sembuh dengan agak cepat.
Kemudian, saya nampak sesuatu yang amat hebat…
Tentakel baru yang kecil dan sempurna…
telah tumbuh semula.
Ia memberikan saya suatu keyakinan.
Kurita itu boleh mengharungi kesukaran hebat ini.
Saya juga rasa, saya dapat mengharungi kesukaran dalam hidup saya.
Dengan cara yang aneh, kehidupan kami saling serupa.
Hubungan saya dengan manusia juga mula berubah.
Anak saya ketika ini amat berminat dengan segala benda di dalam air.
Setiap hari, saya ceritakan kepadanya.
Dia pernah jumpa kurita itu.
Banyak kali saya bawa dia.
Tentakelnya boleh berfungsi,
walaupun hanya tumbuh separuh.
HARI 250
Perlahan-lahan, tentakelnya tumbuh dan keyakinannya kembali.
Akhirnya, seratus hari kemudian, tentakel itu tumbuh sepenuhnya.
Hebat untuk difikirkan yang haiwan itu mampu berbuat begitu
dan boleh selamat daripada serangan malah sembuh sepenuhnya.
HARI 271
Selepas sekian lama, kurita itu kembali melakukan aktiviti normalnya,
jadi saya mula melangkah ke tahap baru
untuk melihat dunianya dengan lebih mendalam.
Ia hari yang indah, tenang dan cerah.
Kurita itu muncul dan nampak seekor ketam.
Masalah ketam itu ialah…
ketam itu diburu oleh haiwan yang mudah lentur.
Kurita boleh memasuki rekahan yang kecil.
Ketam itu dapat mengesannya
dan pergi bersembunyi di bawah anemone yang besar dan beracun.
Ketam pun tunggu sambil bersembunyi.
Ketam itu fikir, "Baiklah, semuanya okey,"
lalu membuat kesilapan dan keluar dari anemone.
Kurita makan dengan comot. Bersepah di sini-sana, baunya merebak.
Saya lihat di sekeliling
dan nampak beberapa tapak sulaiman rapuh yang amat pantas,
semuanya tertarik kepadanya.
Bilangannya yang banyak menakutkan kurita itu
dan kurita itu tidak tahu bagaimana untuk menghadapinya.
Saya fikir, "Ini suatu masalah.
Tapak sulaiman rapuh ini akan selalu mengambil makanannya."
Tidak lama kemudian,
kurita itu seperti terfikir, "Okey, makanan saya dicuri."
Kurita itu angkat tapak sulaiman rapuh menggunakan penghisap
dan campak semuanya keluar dari sarang.
Kini, kurita itu yang berkuasa.
Kurita itu memburu udang karang dengan kaedah sama seperti memburu ketam.
Tiba-tiba, saya lihat…
udang karang keluar dari terumbu.
Saya fikir, "Kurita tentu akan menangkapnya."
Berkali-kali, udang karang dapat mengelak.
Kemudian, beberapa minggu selepas itu,
saya nampak kurita itu keluar dari tepi,
mengepung saya agar kurita itu boleh pergi antara saya dan udang karang.
Kurita menggunakan saya sebagai strategi pemburuannya.
Kurita tidak terkam seperti dulu…
sebaliknya kurita melitupi udang karang.
Kini, udang karang tak dapat lari.
Ini ialah haiwan yang pintar merangka strategi
dan dengan cepat memikirkan cara untuk memburu mangsa yang sukar ditangkap.
Sebahagian besar daripada kepintarannya
datang daripada jumlah mangsa yang perlu ditangkap.
Pelbagai jenis haiwan.
Semua moluska yang menjadi mangsanya mudah untuk ditangkap,
tetapi memiliki cangkerang yang amat keras.
Jadi, bagaimana kurita itu membunuh dan memakannya?
Ada penggerudi di tapak tentakelnya
yang boleh menggerudi menembusi cangkerang.
Kemudian, kurita menitikkan racun ke dalamnya seperti ular
lalu melihat moluska itu bertindak balas.
Namun, beberapa moluska ini hanya akan relaks
jika kurita menggerudi tepat di apeks cangkerang,
iaitu di otot abduktor.
Kurita perlu fikir geometrinya
untuk mengetahui dengan tepat di mana tempatnya untuk menggerudi
untuk mendapatkan makanan.
Ini membuktikan kepintaran invertebrat bertahap tinggi.
Kebolehannya untuk belajar dan mengingati butiran terperinci.
Tiba-tiba saya menyedari betapa banyaknya kurita mengajar saya.
Saya tak sabar untuk bangun pagi kerana banyak yang perlu dibuat
untuk memahami setiap tanda kecil, setiap kelakuan kecil,
setiap spesies, apa yang dibuat dan cara interaksinya.
Orang tanya, "Kenapa pergi ke tempat sama setiap hari?"
Itulah caranya untuk melihat perbezaan halus.
Itu juga caranya untuk mengenali haiwan liar.
Ada beribu-ribu kaitan yang berpunca daripada kurita ini
ke semua haiwan lain, pemangsa dan mangsa,
serta hutan menakjubkan ini
yang memelihara semuanya.
Kini saya tahu apa kaitan siput helmet dengan landak laut
dan apa kaitan kurita dengan siput helmet.
Apabila saya menghubungkan semua ini,
semua kisahnya terdedah dan dapat diketahui.
Ia seperti hutan minda.
Saya dapat merasainya. Haiwan yang besar itu.
Haiwan itu beribu kali lebih sedar dan pintar daripada saya.
Ia seperti otak gergasi di bawah air yang berfungsi selama berjuta-juta tahun.
Ia memastikanya semuanya seimbang.
Pada tahap itu, semuanya seperti…
HARI 304
…sempurna di hutan.
Dan tentu sekali…
saya terlupa…
pemangsa sentiasa ada di sana.
Gambaran itu…
seperti dipahat dalam memori saya, jerung besar tiba-tiba menghampirinya.
Kurita itu duduk diam dan cuba bersembunyi.
Saya nampak jerung itu berenang di pinggir dan mengesan baunya.
Saya fikir, "Alamak, sama seperti dulu…
mimpi ngeri bakal berulang."
Kurita itu meluru ke dalam kanopi
dan membalut banyak daun kelpa di sekeliling tubuhnya dengan ketat.
Kemudian, mengintai keluar.
Baunya melekat pada kelpa,
jadi jerung kini menggigit dan menyentap kelpa.
Kurita keluar di belakang.
Kurita itu memanjat ke atas batu, meninggalkan air dan saya tergamam.
Saya terdiam…
dan tak dapat percaya.
Tapi masalahnya, kurita itu perlu memasuki air semula.
Di sebelah sana, jerung dapat mengesan baunya lagi.
Kejar-mengejar hebat bermula.
Kemudian, saya nampak kurita itu,
dalam pergerakan yang pantas,
mengangkat lebih kurang seratus cangkerang dan batu…
dan melipat tentakelnya di atas kepalanya yang terdedah.
Pada ketika itu,
saya sedar, "Inilah benda gila yang saya lihat…
sudah lama dahulu."
Selepas itu, jerung membahamnya.
Tetapi saya perlu ambil nafas.
Saya meluru ke permukaan secepat mungkin.
Terus menyelam semula.
Saya fikir, "Okey, ini tak masuk akal langsung."
Entah bagaimana, kurita itu dapat lari ke tempat paling tidak berbahaya
iaitu di atas jerung sendiri.
Jerung itu cuba menjatuhkannya dan berenang dari situ.
Saya perlu beberapa saat untuk faham
apa yang sedang berlaku.
Tapi saya nampak serta-merta
bahawa kurita itu berkuasa.
Apabila jerung mendekati kelpa yang tebal,
kurita melepaskan diri…
menjatuhkan cangkerang yang lain
dan memecut pergi.
Jerung itu benar-benar diperdayakan.
Jerung datang, pusing sekali, tapi kurita itu selamat.
Tiada apa yang boleh dibuat. Jadi, jerung itu pergi.
Bagaimana kurita boleh fikir sepantas itu dan buat keputusan membabitkan nyawanya.
Ya, ia memang mengagumkan.
Saya hadir dalam 80 peratus daripada hidupnya.
Setiap saat begitu berharga kerana hidupnya singkat.
Ada suatu hari yang menakjubkan.
Sekawan ikan mimpi yang besar.
Airnya agak cetek.
Tiba-tiba, kurita itu…
menggapai ke permukaan begini.
Pada mulanya, saya fikir…
"Kurita itu mahu memburu ikan."
Kemudian saya kata, "Sebentar."
Apabila memburu, kurita itu selalunya strategik…
dan fokus.
Sikapnya ini tak seperti pemangsa.
Lama saya memerhatikan untuk memahaminya.
Saya terfikir, "Kurita itu bermain dengan ikan."
Kita selalu nampak haiwan sosial bermain.
Ini haiwan yang amat antisosial yang sedang bermain dengan ikan.
Ia membawa haiwan itu ke tahap berbeza.
Kemudian, kurita itu hilang minat dengan ikan,
meluru ke mari,
dan memegang saya.
Itu adalah kali terakhir kami bersentuhan.
HARI 324
Jika difikirkan semula,
saya ingat ia hari yang sukar dan bergelora.
Sedimen di mana-mana.
Saya menyelam dan…
ada kurita lain yang besar di tepinya.
Sangat jarang untuk melihat dua kurita begitu dekat.
"Oh, Tuhan. Apa yang berlaku?"
Saya nampak kedua-dua kurita agak tenang
dan sedar, "Okey, proses mengawan sedang bermula."
Pada tahap ini, saya sudah arif tentang peringkat hidup kurita.
Walaupun saya teruja bahawa proses mengawan bermula,
saya juga rasa…
ketakutan…
dalam diri saya.
Kurita itu takkan keluar dari sarang.
Tidak makan lagi, tidak memburu lagi.
Sebahagian besar dirinya diberikan kepada telur-telurnya.
Jadi kurita kehilangan berat dan sebahagian besar daripada kekuatannya.
Kurita itu bertelur di belakang, di dalam gelap.
Mustahil untuk melihatnya.
Saya kembali setiap hari untuk memeriksanya.
Kurita itu mengoksigenkan telur-telur menggunakan sifon dan menjaganya.
Kurita itu mati perlahan-lahan
dan memastikan kematiannya tepat untuk penetasan telur-telur itu.
Kurita itu membuatkan saya sedar.
Invertebrat ini yang merupakan suatu moluska,
mengorbankan nyawanya
untuk anak-anaknya.
Semua telurnya menetas.
Anak-anaknya kecil dan hanyut memasuki kolum air.
Beratus ribu bilangannya.
Selepas itu saya nampak
kurita itu hanyut keluar dari sarang, hampir tak bernyawa.
Ikan-ikan lain mula memakannya.
Banyak pebangkai datang untuk memakannya.
Ia amat memilukan.
Saya mahu peluk kurita itu dan menghalau yang lain.
Tapi saya tak buat begitu.
Keesokan harinya…
jerung besar datang.
Jerung itu membawanya pergi memasuki hutan berkabus.
Saya selalu kembali ke kawasan sarang utamanya.
Saya terapung di situ dan merasai kehadirannya.
Sudah tentu saya merinduinya.
Tetapi…
yang anehnya, saya juga rasa lega.
Saya lega kerana kesukaran untuk
menyelam dan menjejakinya setiap hari…
dan cuba merakamnya, ia sebenarnya…
Ia sebenarnya sukar.
Hingga saya tidur dan mimpikan…
haiwan ini.
Saya juga…
dalam kepala saya, berfikir seperti kurita.
Semua itu sebenarnya amat memenatkan.
Namun di sebaliknya,
saya rasa bangga terhadap haiwan ini
yang telah melalui pelbagai kesukaran untuknya tiba ke tahap itu.
Hidupnya mustahil untuk dibayangkan.
Salah satu benda paling mengujakan dalam hidup saya ialah membawa anak saya
berjalan di tepi pantai
dan menunjukkan keajaiban alam semula jadi kepadanya
serta semua butiran dan selok-beloknya.
Banyak yang saya dapat daripada alam dan kini saya boleh memberi.
Saya ada banyak tenaga untuk diberikan.
Dia seperti ahli biologi marin kecil. Banyak yang dia tahu.
Perenang yang kuat.
Semakin besar, dia semakin bersemangat untuk meneruskannya.
Melihatnya berkembang,
rasa jati diri yang kuat,
keyakinan yang mengagumkan,
namun yang paling penting,
kelembutannya.
Saya rasa itulah yang beribu-ribu jam di dalam alam semula jadi
boleh diajar kepada kanak-kanak.
Beberapa bulan selepas kurita itu mati,
anak saya menjumpai kurita yang kecil.
Jarang untuk melihat haiwan sekecil itu.
Hampir setengah juta kurita yang menetas. Hanya sedikit yang bertahan.
Anak kurita perlu melalui kehidupan yang sukar.
Namun, itulah strateginya. Hidup cepat dan mati muda.
Kami bayangkan itu mungkin salah satu anaknya.
Saiznya betul, masanya juga betul.
Ia begitu menggembirakan. Kami kata, "Ya, itu kuritanya."
Kurita itu menyedarkan saya
betapa berharganya alam semula jadi.
Apabila anda memasuki air itu…
rasanya begitu membebaskan.
Segala-gala…
kebimbangan, masalah dan drama lenyap serta-merta.
Anda mula mengambil berat tentang semua haiwan.
Walaupun haiwan yang paling kecil.
Anda sedar, setiap satu adalah penting.
Melihat betapa mudahnya haiwan ini terdedah kepada bahaya.
Begitu juga dengan kehidupan kita di planet ini.
Hubungan saya dengan hutan laut serta makhluknya semakin mendalam…
seminggu ke sebulan ke setahun ke bertahun-tahun.
Anda begitu dekat dengan alam ini yang seolah-olah bercakap kepada anda.
Bahasanya jelas.
Saya jatuh cinta pada kurita itu,
tetapi juga pada alam semula jadi yang diwakilinya
dan ia telah mengubah saya.
Kurita itu mengajar saya untuk rasa…
bahawa saya sebahagian daripada alam itu, bukan sekadar pelawat.
Ia perbezaan yang ketara.
CRAIG MASIH MENYELAM SETIAP HARI, TAPI BUKAN SEORANG DIRI LAGI.
BELIAU MENJADI PENGASAS BERSAMA PROJEK SEA CHANGE,
KOMUNITI PENYELAM YANG MENUMPUKAN USAHA
UNTUK PERLINDUNGAN HUTAN KELPA SEUMUR HIDUP.
Terjemahan sari kata oleh Liyana Osman